2019. gada Noteikumi Nr.

Rīgā (prot. Nr.   .§)

**Invaliditātes informatīvās sistēmas noteikumi**

Izdoti saskaņā ar

Invaliditātes likuma

31. panta ceturto daļu

**I.Vispārīgie jautājumi**

1. Noteikumi nosaka:

1.1. Invaliditātes informatīvajā sistēmā (turpmāk – informācijas sistēma) iekļaujamos datus, to apjomu;

1.2. informācijas sistēmā iekļauto datu apstrādes noteikumus un kārtību;

1.3. institūciju sadarbības noteikumus.

2. Veselības un darbspēju ekspertīzes ārstu valsts komisija (turpmāk – Valsts komisija) kā informācijas sistēmas pārzinis nodrošina normatīvajiem aktiem atbilstošu datu apstrādi un aizsardzību.

3. Attīstot informācijas sistēmu, Valsts komisija veic normatīvajos aktos paredzēto datu ievadi un uztur prognozējamas invaliditātes un invaliditātes ekspertīzes (turpmāk kopā – ekspertīze) informatīvajam atbalstam nepieciešamo elektronisko vidi:

3.1. datu apstrādei un pieejamībai;

3.2. efektīvai nepieciešamo ziņu apmaiņai starp institūcijām;

3.3. automatizētai statistikas pārskatu sagatavošanai;

3.4. visu ekspertīzes procesā personām izsniedzamo un Valsts komisijas arhīvā uzglabājamo dokumentu sagatavošanai un izdrukai no informācijas sistēmas.

4. Informācijas sistēmā iekļautos datus apstrādā ar valsts informācijas sistēmu savietotāja palīdzību vai izmantojot tiešo saskarni ar citām valsts informācijas sistēmām un pašvaldību informācijas sistēmām.

**II. Informācijas sistēmā iekļaujamie dati, to apjoms**

5. Informācijas sistēmā iekļauj datus par:

5.1. personām vai to likumiskajiem pārstāvjiem, vai pilnvarotajām personām, kuri Valsts komisijā iesnieguši iesniegumus ekspertīzes veikšanai, personām, kurām veikta ekspertīze;

5.2. ekspertīzes gaitā pieņemtajiem lēmumiem, sagatavotajiem dokumentiem, ekspertīzes procesu;

5.3. ārstiem, kuri sagatavojuši nosūtījumus uz ekspertīzi.

6. Informācijas sistēmā iekļauj šādus datus par personu:

6.1. personas kods vai identifikācijas numurs;

6.2. vārds (vārdi);

6.3. uzvārds (uzvārdi);

6.4. dzimums;

6.5. dzimšanas datums;

6.6. valstiskā piederība un veids;

6.7.profesijas nosaukums;

6.8. izglītība;

6.9. sociālais statuss;

6.10. datums, kad persona izbraukusi no valsts;

6.11. deklarētā, reģistrētā vai norādītā dzīvesvietas adrese;

6.12. kontaktinformācija (tālrunis, elektroniskā pasta adrese);

6.13. klienta fotogrāfijas attēls;

6.14. ziņas par personas likumisko pārstāvi vai pilnvaroto personu:

6.14.1. personas kods vai identifikācijas numurs;

6.14.2. vārds (vārdi);

6.14.3. uzvārds (uzvārdi);

6.14.4. adrese saziņai un lēmuma saņemšanai;

6.14.5. kontaktinformācija (tālrunis, elektroniskā pasta adrese);

6.15. lietas numurs arhīvā;

6.16. miršanas datums.

7. Informācijas sistēmā iekļauj šādus datus par Valsts komisijā saņemto personas iesniegumu:

7.1. reģistrēšanas datums un numurs;

7.2. iesniedzēja personas kods vai identifikācijas numurs;

7.3. iesniedzēja vārds (vārdi);

7.4. iesniedzēja uzvārds (uzvārdi);

7.5. personas, par kuru iesniedz iesniegumu, veselības traucējumu veids;

7.6. pieprasītais ekspertīzes (prognozējama invaliditāte vai invaliditāte) veids;

7.7. iesniegumam pievienotie dokumenti (izdevējs, datums, īss satura izklāsts) un, ja iesniegums iesniegts elektroniski, šo dokumentu datnes;

7.8. cita informācija, ko sniegusi persona, iesniedzot iesniegumu elektroniski.

8. Par Valsts komisijas veikto ekspertīzi uzkrāj šādus datus:

8.1. ekspertīzes sākuma datums;

8.2. ekspertīzes beigu datums;

8.3. pamatdiagnoze un blakusdiagnoze (atbilstoši aktuālajai starptautiskās statistiskās slimību un veselības problēmu klasifikācijas 10. redakcijai);

8.4. pamata slimības un blakus slimības apraksts;

8.5. funkcionālo traucējumu veids (veidi):

8.5.1. redzes;

8.5.2. dzirdes;

8.5.3. kustību;

8.5.4. psihiski;

8.5.5. pārējie;

8.6. medicīniskajos dokumentos norādītais veselības traucējumu novērtējums;

8.7. personas sniegtā informācija par veselības traucējumiem, argumenti, viedoklis;

8.8. slēdziens par veselības traucējumu smaguma pakāpi;

8.9. Valsts komisijas ārsta novērtējums par personas funkcionēšanas ierobežojumu;

8.10. personas darba vieta;

8.11. pēdējais nodarbinātības veids;

8.12. darba stundu skaits;

8.13. dokumenta, kas saistīts ar invaliditātes cēloņa noteikšanu, datums un numurs;

8.14. darbnespējas sākuma datums;

8.15. darbnespējas iemesls;

8.16. izvērtētie dokumenti (izdevējs, datums, īss satura izklāsts);

8.17. ģimenes ārsta vai pašvaldības sociālā dienesta sagatavotā individuālā rehabilitācijas plāna datums;

8.18. Valsts komisijas ārsta novērtējums par individuālo rehabilitācijas plānu;

8.19. atzīme par individuālā rehabilitācijas plāna apstiprināšanu vai noraidīšanu;

8.20. Valsts komisijas lēmuma:

8.20.1. datums;

8.20.2. numurs;

8.20.3. teksts;

8.20.4. darbspēju zaudējuma procentuālā novērtējuma skaitliskā vērtība;

8.20.5. noteiktā invaliditāte:

8.20.5.1. bērns ar invaliditāti;

8.20.5.2. I invaliditātes grupa;

8.20.5.3. II invaliditātes grupa;

8.20.5.4. III invaliditātes grupa;

8.20.5.5. invaliditāte nav noteikta;

8.20.6. invaliditātes cēlonis;

8.20.7. invaliditātes vai prognozējamas invaliditātes sākuma un beigu datums;

8.20.8. prognozējama invaliditāte:

8.20.8.1. ir noteikta;

8.20.8.2. nav noteikta.

9. Par Valsts komisijas sniegto atzinumu uzkrāj šādus datus:

9.1. numurs;

9.2. reģistrācijas datums;

9.3. medicīnisko indikāciju izvērtēšanas sākuma datums;

9.4. atzinuma sniegšanas datums;

9.5. izsniegts atzinums par medicīnisko indikāciju esamību vai neesamību:

9.5.1. īpašas kopšanas nepieciešamībai;

9.5.2. vieglā automobiļa speciālai pielāgošanai un pabalsta transporta izdevumu kompensēšanai;

9.5.3. darbnespējas lapas pagarināšanai pārejošas darbnespējas periodā, kas turpinās ilgāk par 26 nedēļām, bet ne ilgāk par 52 nedēļām;

9.5.4. asistenta pakalpojuma pašvaldībā nepieciešamībai;

9.5.5. atvieglojumiem naturalizācijas procedūras uzsākšanai Latvijas pilsonības iegūšanai;

9.6. medicīnisko indikāciju esamības gadījumā – laika periods, uz kuru izsniegts šo noteikumu 9.5. apakšpunktā minētais atzinums.

10. Par invaliditāti apliecinošu dokumentu (turpmāk – apliecība) uzkrāj šādus datus:

10.1. numurs:

10.2. derīguma termiņš;

10.3. izdošanas datums;

10.4. apliecības statuss (aktīvs vai neaktīvs);

10.5. struktūrvienība, kura izsniegusi apliecību.

11. Par ārstu, kurš sagatavojis nosūtījumu uz ekspertīzi, uzkrāj šādus datus:

11.1. personas kods, identifikācijas numurs vai Veselības inspekcijas piešķirtais ārstniecības personas identifikators;

11.2. vārds (vārdi);

11.3. uzvārds (uzvārdi).

12. Par informācijas sistēmas lietotājiem uzkrāj šādus datus:

12.1. par iekšējiem (Valsts komisijas) lietotājiem:

12.1.1. personas kods vai identifikācijas numurs, vai Veselības inspekcijas piešķirtais ārstniecības personas identifikators;

12.1.2. vārds (vārdi);

12.1.3. uzvārds (uzvārdi);

12.1.4. Valsts komisijas struktūrvienība;

12.1.5. amats;

12.1.6. vai ir valsts amatpersona;

12.1.7. pieejas tiesību lomu saraksts;

12.1.8. pieejas tiesību reģistrēšanas datums;

12.1.9. pieejas tiesību derīguma termiņš;

12.1.10. piešķirtais lietotāja vārds;

12.1.11. ārsta specialitāte;

12.2. par ārējiem lietotājiem:

12.2.1. IP adrese un autentifikācijas rekvizīti;

12.2.2.lietotāja, kuram atļauta pieeja datiem, izmantojot e-pakalpojumus, darbinieka dati (personas kods vai identifikācijas numurs, vārds (vārdi), uzvārds (uzvārdi));

12.3. informācijas sistēmas pieejas žurnalēšanas dati, t.sk. IP adrese, no kuras lietotājs ir pieslēdzies informācijas sistēmai.

**III. Informācijas sistēmā iekļauto datu apstrādes noteikumi, kārtība, sadarbība**

13. Informācijas sistēmā iekļaujamos datus:

13.1.  iegūst no personas, tās likumiskā pārstāvja vai pilnvarotās personas vai citas normatīvajos aktos paredzētās personas vai iestādes – šo noteikumu 6.1., 6.7., 6.8., 6.9., 6.11., 6.12., 6.13., 6.14., 8.10.,8.11., 8.12. un 8.24. apakšpunktā minētos datus;

13.2. no Pilsonības un migrācijas lietu pārvaldes, ievadot informācijas sistēmā personas kodu vai personas identifikācijas numuru izgūst šo noteikumu 6.2., 6.3., 6.4., 6.5., 6.6., 6.10., 6.11. un 6.17. apakšpunktā minētos datus personas sniegto datu pārbaudei un aktualizācijai.

14. Informācijas sistēma nodrošina, ka, izmantojot automatizēto tiešsaistes datu pārraides režīmu vai citus līdzekļus, sistēmā iekļautos datus saņem šādas institūcijas:

14.1. Labklājības ministrija – šo noteikumu 6.1., 8.5., 8.20.1., 8.20.5., 8.20.6., 8.20.7., 9.1., 9.4., 9.5.1., 9.5.2., 9.5.4., 9.6., 10.1., 10.2. un 10.3. apakšpunktā minētos datus;

14.2. Valsts sociālās apdrošināšanas aģentūra – šo noteikumu 6.1., 8.5., 8.13., 8.20.1., 8.20.2., 8.20.4., 8.20.5., 8.20.6., 8.20.7., 9.1., 9.5.1., 9.5.2., 9.5.3. un 9.6. apakšpunktā minētos datus;

14.3. Valsts darba inspekcija – šo noteikumu 6.1., 6.2., 6.3., 6.4., 8.3., 8.5., 8.8. 8.10., 8.13., 8.15., 8.20.1., 8.20.2., 8.20.4., 8.20.5. un 8.20.6. apakšpunktā minētos datus;

14.4. Nodarbinātības valsts aģentūra – šo noteikumu 6.1., 6.2., 6.3., 8.5., 8.20.5., 8.20.6. un 8.20.7. apakšpunktā minētos datus;

14.5. Sociālās integrācijas valsts aģentūra – šo noteikumu 6.2., 6.3., 8.5. un 8.20.5. apakšpunktā minētos datus;

14.6. Valsts bērnu tiesību aizsardzības inspekcija – šo noteikumu 8.5., 8.20.5., 8.20.6. un 8.20.7. apakšpunktā minētos datus;

14.7. Izglītības kvalitātes valsts dienests – šo noteikumu 8.20.5.1., 9.1., 9.5.1. un 9.6. apakšpunktā minētos datus;

14.8. valsts akciju sabiedrība „Ceļu satiksmes drošības direkcija” – šo noteikumu 6.1., 6.2., 6.3., 8.20.5., 9.5.2., 9.6., 10.1., 10.2. un 10.3. apakšpunktā minētos datus;

14.9. biedrība „Latvijas Nedzirdīgo savienība” – šo noteikumu 6.1., 6.2., 6.3., 8.20.5. un 8.20.7. apakšpunktā minētos datus;

14.10. biedrība „Latvijas Neredzīgo biedrība” – šo noteikumu 6.1., 6.2., 6.3., 8.5.1., 8.20.5.2. un 8.20.7. apakšpunktā minētos datus;

14.11. Pilsonības un migrācijas lietu pārvalde – šo noteikumu 8.20.5. un 9.5.5. apakšpunktā minētos datus;

14.12. Valsts ieņēmumu dienests – šo noteikumu 6.1., 8.20.2., 8.20.5., 8.20.1. un 8.20.7. apakšpunktā minētos datus;

14.13. aizsargātā lietotāja tirdzniecības pakalpojuma sniedzējam – šo noteikumu 6.1., 6.2., 6.3., 8.20.5.1., 8.20.5.2. un 8.20.7. apakšpunktā minētos datus;

14.14. Iekšlietu ministrijas informācijas centrs – šo noteikumu 8.5., 8.20.5., 8.20.6. un 8.20.7. apakšpunktā minētos datus;

14.15. valsts sabiedrība ar ierobežotu atbildību „Autotransporta direkcija” – šo noteikumu 6.1., 6.2., 6.3., 8.20.5., 8.20.7., 10.1., 10.2., 10.3. un 10.4. apakšpunktā minētos datus;

14.16. Nacionālais veselības dienests – šo noteikumu 6.1., 8.3., 8.20.1., 8.20.2., 8.20.5., 8.20.7., 12.1.2., 12.1.3. un 12.1.6. apakšpunktā minētos datus;

14.17. Latvijas Transportlīdzekļu apdrošinātāju birojs – šo noteikumu 8.20.5., 9.5.2., 9.6. un 10.2. apakšpunktā minētos datus;

14.18. Valsts probācijas dienests – šo noteikumu 8.20.5. un 8.20.7. apakšpunktā minētos datus;

14.19. Centrālā finanšu un līgumu aģentūra – šo noteikumu 6.1., 6.2., 6.3., 8.5., 8.20.5., 8.20.6. un 8.20.7. apakšpunktā minētos datus;

14.20. Uzturlīdzekļu garantiju fonds – šo noteikumu 8.20.5., 8.20.6. un 8.20.7. apakšpunktā minētos datus;

14.21. pašvaldības – šo noteikumu 6.1., 6.2., 6.3., 8.5., 8.20.5., 8.20.6., 8.20.7., 9.5.1., 9.5.2., 9.5.3., 9.5.4. un 9.6. apakšpunktā minētos datus;

14.22. bāriņtiesas – šo noteikumu 8.5., 8.20.5., 8.20.6. un 8.19. apakšpunktā minētos datus;

14.23. elektroenerģijas sadales operators – šo noteikumu 6.1., 6.2., 6.3., 8.20.5.1., 8.20.5.2. un 8.20.7. apakšpunktā minētos datus;

14.24. Izglītības un zinātnes ministrija – šo noteikumu 8.20.5.1., 9.1., 9.5.1. un 9.6. apakšpunktā minētos datus;

14.25. valsts sabiedrība ar ierobežotu atbildību „Nacionālais rehabilitācijas centrs „Vaivari”” – šo noteikumu 9.5.1. un 9.6. apakšpunktā minētos datus;

14.26. valsts sabiedrības ar ierobežotu atbildību „Paula Stradiņa Klīniskā universitātes slimnīca” Aroda un radiācijas medicīnas centrs – šo noteikumu 8.20.5. apakšpunktā minētos datus;

14.27. Nacionāliem bruņotie spēki – šo noteikumu 8.20.5. un 8.20.6. apakšpunktā minētos datus.

15. Lai saņemtu datus, kā arī elektroniskā veidā nodrošinātu šo noteikumu 14.punktā minētajām institūcijām piekļuvi sistēmā iekļautajai informācijai normatīvajos aktos noteikto funkciju nodrošināšanai, Valsts komisija vienojas ar šīm institūcijām par datu apstrādes noteikumiem un kārtību. Vienošanās ietver:

15.1. pušu rekvizītus;

15.2. nododamo un saņemamo datu veidu un apjomu, datu apmaiņas kārtību un termiņus;

15.3. identifikācijas un autentifikācijas kārtību;

15.4. datu drošības un personas datu aizsardzības noteikumus;

15.5. informācijas sistēmas pieejamības parametrus;

15.6. sadarbspējas tehniskos parametrus;

15.7. pušu tiesības, pienākumus un atbildību.

16. Tiesības bez maksas saņemt ziņas no informācijas sistēmas, izmantojot e-pakalpojumus vai tīmekļa pakalpes, ir:

16.1. fiziskām personām – par sevi un savā aizgādībā, aizgādnībā vai aizbildnībā esošu personu;

16.2. valsts un pašvaldību institūcijām – šo institūciju funkciju izpildei nepieciešamos datus normatīvajos aktos noteiktajā apjomā;

16.3. zinātniekiem un pētniekiem – zinātniskiem vai statistiskiem pētījumiem nepieciešamos datus, ievērojot nosacījumu, ka ziņas nesatur personu identificējošus datus;

16.4. personām, kurām deleģēta valsts pārvaldes uzdevumu izpilde, – deleģēto uzdevumu izpildei nepieciešamos datus normatīvajos aktos noteiktajā apjomā.

17. Valsts komisija nodrošina invaliditātes ekspertīzes procesā iesaistītajiem darbiniekiem un amatpersonām datu ievadi un izgūšanu tiešsaistes režīmā atbilstoši katra procesā iesaistītā darbinieka vai valsts amatpersonas lomai un tiesībām.

18. Katru datu apstrādi informācijas sistēmā auditē. Auditācijas pierakstus glabā 18 mēnešus, nodrošinot tiem ierobežotu piekļuvi.

19. Informācijas sistēmā uzkrātos personificētos datus glabā atbilstoši to izmantošanas mērķim. Datus, kuru apstrādes mērķis ir sasniegts vai zudis, anonimizē un uzglabā informācijas sistēmas datu arhīvā.

Ministru prezidents M.Kučinskis

Labklājības ministrs J.Reirs

Veidliņa, 67782951

Ruta.Veidlina@lm.gov.lv